Vi blev budt velkommen af Catherine, der venligt og imødekommende fortalte os om alle de ting vi havde behov for. Cathrine havde sikret sig at der var diverse basale ting til madlavning, eksempelvis olie, eddike, krydderier, lidt pulverkaffe og te.
Lejligheden ligger 2 minutters gang fra centrum, men det føles ikke som om man er så tæt på, da man i lejligheden ikke generes af gadelarm eller lignende.
Der var meget varmt i den periode vi var der, så vi var glade for at der var aircondition, som vi flittigt benyttede os af, når vi var tilstede.
Ved afrejse havde Cathrine sørget for at bestille os en taxi, og vi har i det hele taget kun positivt at sige om Cathrine såvel som om lejligheden.